ત્યાર બાદ ગામ માંથી અમુક લોકોની કમિટી બનાવવામાં આવી,આ કમિટી માંથી બે સભ્યો તેમજ સરકારના બે સભ્યો યોગ્ય રીતે ખેડૂતોના પિયત સર્વેક્ષણ ફોર્મ ભરે,પાણીના ચાર્જ ની સમયસર યોગ્ય વસુલાત કરે જેથી નહેરોના પાણીનો યોગ્ય ઉપયોગ થઈ શકે,આ ઉપરાંત થતી આવકના ૫૦% સરકાર લે તથા ૫૦% પિયત મંડળી ખાતે જમાં થાય,આમ મંડળીને જે ૫૦% આવક થાય તેમાંથી ૩૦% નહેરોની મરામત પાછળ ખર્ચાય ,૨૦% વહીવટી ખર્ચા માટે,જેમાંથી જે ખેડૂત સમયસર થતો પાણીનો ચાર્જ ચુકવે તેને રીબેટ પણ મળે.ઘણી વખત ખેડૂતે પાણીના ભરવાના થતા નાણા ના બિલ મંડળી ધ્વારા સુગર ફેક્ટરી ને મોકલી આપવામાં આવે અને જ્યારે ખેડૂત પોતાની શેરડી આવી સુગર ફેક્ટરી માં મોકલે ત્યારે તેને થતી આવક માંથી આ પાણીનો ચાર્જ કાપી વધેલ રકમ ખેડૂતોને આપવામાં આવે અને સુગર ફેક્ટરી કપાત કરેલ પાણીની રકમ પીયત મંડળીને પહોચાડી આપે.